S-2899/2020

Dómur

Mál þetta, sem dómtekið var 1. september sl., var höfðað með ákæru, útgefinni af héraðssaksóknara 30. apríl 2020, á hendur: „X, kennitala […], […], fyrir kynferðisbrot gegn börnum, með því að hafa þriðjudaginn […] 2019, í […]laug við […], áreitt B og C kynferðislega, sem þá voru 7 ára, með því að hafa ítrekað slegið á rass og snert kynfærasvæði þeirra, allt utanklæða, en brotin áttu sér stað í innilaug og búningsaðstöðu.

Telst þetta varða við 2. mgr. 202. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu […], kt. […], fyrir hönd ólögráða sonar hans, C, kt. […], er gerð krafa um að ákærða verði gert að greiða honum miskabætur að fjárhæð kr. 1.000.000, auk vaxta skv. 8. gr. laga um vexti og verðtryggingu nr. 38/2001 frá 9. júlí 2019 en með dráttarvöxtum skv. 9. gr., sbr. 1. mgr. 6. gr. vaxtalaga frá þeim degi er mánuður er liðinn frá því að bótakrafan er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.

Af hálfu […], kt. […], fyrir hönd ólögráða sonar hennar, B, kt. […], er gerð krafa um að ákærða verði gert að greiða honum miskabætur að fjárhæð kr. 1.000.000, auk vaxta skv. 8. gr. laga um vexti og verðtryggingu nr. 38/2001 frá 9. júlí 2019 en með dráttarvöxtum skv. 9. gr., sbr. 1. mgr. 6. gr. vaxtalaga frá þeim degi er mánuður er liðinn frá því að bótakrafan er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

I

Ákærði sótti ekki þing við þingfestingu málsins og hafði ekki boðað forföll þrátt fyrir lögmæta birtingu fyrirkalls en ákæra og fyrirkall á hendur honum var birt í

Lögbirtingarblað i 8. júní 2020 með heimild í 3. mgr. 156. gr. laga nr. 88/2008 um meðferð sakamála þar sem fyrir liggur að ákærði dvelur ekki ás kráðu heimili .

Verður málið dæmt samkvæmt heimild í a lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til þeirrar lagagreinar þykir mega jafna útivist ákærða til játningar hans á broti því sem greinir í ákæru enda f ari sú niðurstaða ekki í bága við gögn málsins.

Um málavexti vísast til ákæruskjals.

Með vísan til framangreinds og rannsóknargagna málsins þykir framangreind háttsemi sönnuð að öðru leyti en því að ekki þykir nægilega sýnt fram á að ákærði hafi snert kynfærasvæði C eins og lýst er í ákæru. Myndir úr eftirlitsmyndavél sýna þetta ekki með afgerandi hætti, C lýsir þessu ekki sjálfur í sínum framburði og framburður B er óskýr hvað þetta varðar. Verður ákærði því sýknaður af þessum hluta ákæruefnisins, sbr.

108. og 109. gr. laga nr. 88/2008 . Eru brot ákærða að

öðru leyti talin réttilega heimfærð til refsiákvæða í ákæru.

Ákærði er fæddur í […]. Samkvæmt framlögðu sakavottorði, dagsettu 27. apríl 2020, hefur ákærði ekki áður gerst sekur um refsiverða háttsemi. Ákærði er í máli þessu sakfelldur fyrir brot gegn 2. mgr. 202. gr. laga nr. 19/1940. Verður við ákvörðun refsingar, ákærða til málsbóta, litið til þess að hann hefur ekki áður gerst sekur um refsiverða háttsemi. Til refsiþyngingar verður litið til málsatvika, umfangs brotanna og þess að brotaþolar voru einungis sjö ára gamlir þegar atvik gerðust, sbr. 1. og 2. töluliður 1. mgr. 70. gr. sömu laga. Þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Af hálfu beggja brotaþola er sett fram krafa um miskabætur úr hendi ákærða að fjárhæð 1.000.000 krónur hvor, auk vaxta og dráttarvaxta. Um lagarök vegna miskabótakrafna er vísað til 1. mgr. 26. gr. skaðabótalaga nr. 50/1993. Ákærði hefur verið sakfelldur samkvæmt ákæru og hefur því með ólögmætri og saknæmri háttsemi sinni valdið brotaþolum miska. Ekki liggja fyrir sérfræðigögn um afleiðingar brota ákærða fyrir brotaþola. Verður við ákvörðun miskabóta litið til málsatvika, þess að háttsemi ákærða er til þess fallin að valda brotaþolum miska og ungs aldurs þeirra þegar þeir urðu fyrir brotunum. Miskabætur verða ákveðnar að álitum og með hliðsjón af dómframkvæmd og þykja þær hæfilega ákveðnar 200.000 krónur til handa C en 300.000 krónur til handa B. Skulu dæmdar bætur bera vexti og dráttarvexti eins og í dómsorði greinir.

Ákærði greiði allan sakarkostnað málsins, þar með talin þóknun skipaðs réttargæslumanns beggja brotaþola, I-kvk-ef L-kvk-ef B-kvk-ef lögmanns, 275.000 krónur, samtals vegna beggja brotaþola, og hefur þá verið tekið tillit til virðisaukaskatts. Þá greiði ákærði 193.543 krónur í sakarkostnað samkvæmt framlögðu yfirliti ákæruvaldsins.

Af hálfu ákæruvaldsins flutti málið D-kvk-nf K-kvk-nf saksóknarfulltrúi.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði C miskabætur að fjárhæð 200.000 krónur auk vaxta samkvæmt 8. gr. laga um vexti og verðtryggingu nr. 38/2001, frá 9. júlí 2019 til 1. október 2020, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærði greiði B miskabætur að fjárhæð 300.000 krónur auk vaxta samkvæmt 8. gr. laga um vexti og verðtryggingu nr. 38/2001, frá 9. júlí 2019 til 1. október 2020, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags.

Ákærði greiði allan sakarkostnað málsins, þar með talin þóknun skipaðs réttargæslumanns beggja brotaþola, I-kvk-ef L-kvk-ef B-kvk-ef lögmanns, 275.000 krónur, og 193.543 krónur í annan sakarkostnað.

S-kvk-nf E-kvk-nf K-kvk-nf

S-kvk-nf E-kvk-nf K-kvk-nf